बिल नहीं भरने पर कौंसिल टीम ने काटे 5 घरों के सीवरेज-पानी के कनेक्शन
शहरके विकास के दावे करने वाले नगर कौंसिल के अपने ही हालात अच्छे नहीं है। कौंसिल दफ्तर कई महीनों से घाटे में है।
दरअसल सीवरेज-पानी के बिल नहीं देने के कारण नगर कौंसिल का करीब 2 करोड़ रुपए फंसा हुआ है। इसमें कई परिवार तो ऐसे भी है, जिन्होंने 10 साल से बिल ही नहीं भरा। अब कौंसिल ने रिकवरी के लिए तैयारी शुरू कर दी है। इसके लिए दो टीमें भी बनाई हैं। पुराने बिल रिकवर नहीं होने से कौंसिल पर घाटे का बोझ बढ़ता जा रहा है। अब टीम ने इसके तहत कार्रवाई भी शुरू कर दी है। कौंसिल ने मंगलवार को कई महीने से सीवरेज-पानी का बिल नहीं देने वाले करीब 5 घरों के सीवरेज पानी के कनेक्शन काट दिए। इनमें 4 घर अमृतसर रोड पर पड़ते हैं। इसमें 3 घरों की ओर से सिक्योरिटी नहीं भरने पर उनके सीवरेज-पानी के कनेक्शन काटे गए। वहीं मुल्ताना मोहल्ला में बकाया बिल नहीं भरने पर कौंसिल की ओर से एक डिफाल्टर का कनेक्शन काटा गया। विभाग ने इन डिफाल्टर्स को पहले कई बार नोटिस भी भेजा पर उन्होंने बिल नहीं भरा। इसके बाद विभाग को यह कार्रवाई करनी पड़ी। वहीं कौंसिल की टीम ने मंगलवार को अपने एरिया के करीब 20 में से 17 घरों से करीब 80 हजार रुपए की रिकवरी भी की।
शहर में कई लोग तो लास्ट डेट से पहले ही नगर कौंसिल के सीवरेज-पानी के बिल अदा करवा देते हैं। कई घर ऐसे भी हैं, जो 10 साल से कभी बिल जमा करवाने गए ही नहीं है। किसी का 5 साल और किसी का 2 साल का बिल बकाया है। अब यह कुल राशि करीब 2 करोड़ रुपए हो चुकी है। कई बार विभाग ने बकाया बिल वालों को उनके घर के सीवरेज-पानी के कनेक्शन काटने की धमकी भी दी। पर बाद में विभाग खुद ही उनके आगे बेबस बन कर रह गया। कई लोग तो ऐसे भी हैं जिनका नगर कौंसिल दफ्तर में भी खूब दबदबा है।
10 सालों से नहीं भरे कई लोगों ने अपने बिल, इसलिए बढ़ रहा घाटा
नगर कौंसिल के एसओ राजेश ने बताया कि नगर कौंसिल का सीवरेज-पानी का 2 करोड़ रुपए का बकाया है। अब कौंसिल ने इसकी रिकवरी के लिए तीन-तीन कर्मचारियों की दो कमेटियां बनाई हैं। उन्होंने बताया कि इन कमेटियों में प्रितपाल सिंह, नरिंदर सिंह और राजबीर सिंह आदि मुलाजिम शामिल हैं। दोनों टीमें सुबह ही रिकवरी के लिए जुट जाती हैं।
पहले नगर कौंसिल सभी से हर घर प्रति सीवरेज-पानी के बिल वसूलता था। सरकार ने पांच मरले से कम जगह वाले मालिकों को यह बिल माफ कर रखे हैं। अब केवल 5 मरले से अधिक जगह के प्लाट मालिकों से यह वसूली जा रही है। हर माह कौंसिल को करीब 25 लाख रुपए पानी की मोटरों का बिजली बिल रहा है। पर उनके मुकाबले आमदन और रिकवरी 15 से 20 लाख तक ही हो रही है। वहीं नगर कौंसिल प्रधान अमृतपाल कौर भी 2 करोड़ रुपए की बकाया राशि को रिकवर करने के लिए अब तक कोई स्टेंड नहीं ले सकी हैं।
hin_Deva hin_Deva hin_Deva hin_Deva hin_Deva hin_Deva hin_Deva